Nettime
Nettime — internet poçt siyahısı. 1995-ci ildə Girt Lovink və Pit Şults (o zaman zarafatla “nettime qardaşları” adlanırdı) tərəfindən Venesiya Biennalı zamanı "Medien Zentral Kommittee"nin ikinci iclasında təklif edilmişdir. 1998-ci ildən Ted Bayfild və Feliks Stalder əsas siyahıya moderatorluq etmiş, "nettime" ailəsindəki digər siyahıların moderasiyasını əlaqələndirmiş və saytı öz əlaqəsi kimi saxlamışdır. "Nettime" adı o dövrdə dominant olan kiberməkan kimi kosmik metaforalara qarşı bir bəyanat olaraq seçilmişdir. Nettime vaxtı sosial vaxtdır, o, subyektiv və intensivdir, kondensasiya və çıxarışlarla, konfranslar və kiçik görüşlər kimi sosial hadisələrə və kağız dünyasına ixrac üçün mətn yığıncaqlarına bölünür. Əksər insanlar hələ də işıq dalğaları vasitəsilə ötürüləndən daha çox taxta kağız üzərində çap olunmuş mətni oxumağı sevirlər. "Nettime" coğrafi vaxtla ilə eyni vaxt deyil və ya gedən vaxt saatları deyil. Proqramlaşdırma ilə mşğul olan və ya tez-tez ekran qarşısında oturan hər kəs vaxtın olmaması fenomenini bilir. Şəbəkədə vaxt müxtəlif sürətlərdən, kompüterlərdən, insanlardan, proqram təminatından, bant genişliyindən ibarətdir, şəbəkədə zamanın davamlılığını görməyin yeganə yolu onu sinxronlaşdırılmış vaxt zonalarının asinxron şəbəkəsi kimi görməkdir. "Nettime" poçt siyahısı "Netzkritik" və ya "Net Critique", net.art və taktiki media haqqında ideyaları stimullaşdıran və yayan əsas rolu, "birgə filtrləmə" kimi qabaqcıl təcrübələri ilə geniş şəkildə tanınmışdır. Məsələn, "Nettime" 2004-cü ildə "Ars Electronica"nın "Qızıl Nika" mükafatına namizəd olmuşdur. Bununla belə, moderatorlar bir təşkilatın nümayəndəsi kimi danışmaqdan və ya çıxış etməkdən imtina edir, bunun əvəzinə mümkün qədər boş və ya "başsız" kollektivin koordinatorları kimi xidmət etməyə üstünlük verirlər. Siyahı və əlaqəli görüşlər Byus Sterlinqin 1996-cı ildə yazdığı "Müqəddəs Od" elmi fantastika romanına güclü təsir göstərmişdir. Əvvəldən onun məqsədi daha uzun, məzmunlu, lakin qeyri-akademik yazılara və müzakirələrə diqqət yetirərək şəbəkələr üzərində və onlarla tənqidi diskursun yeni forması üçün yer təmin etmək olmuşdur. "Nettime" tənqidi mütəfəkkirlərə və yazıçılara beynəlxalq çıxış imkanı vermək üçün ilkin mərhələdə nəşrdən əvvəl və müzakirə platforması kimi xidmət edirdi. Xüsusi siyasi üslubuna görə, o, əvvəldən güclü qeyri-avropalı, əsasən də şimali amerikalıların iştirakına malik olsa da tez-tez Avropa onlayn salonu kimi görünürdü. Bir vaxtlar Bryus Sterlinq tərəfindən "dünyanın ən dünya siyahısı" adlandırılan siyahı praqmatik yanaşma ilə xarakterizə olunur və illər ərzində formatında nisbətən az dəyişiklik edilir. Artan mübahisələrə reaksiya verən və onları yaradan veb-əsaslı platformaların yaradılması üzrə geniş layihələr dayanıqlı deyildi. Orijinal, əsasən ingilisdilli poçt siyahısı ("nettime-l") "nettiime-ann" (elanlar), "nettime-fr" (fransız), "nettime-lat" (ispan və portuqal), "nettime-nl" (Holland), "nettime-ro" (rumın), "nettime-see" (Cənub-Şərqi Avropa) və "nettime-zh" (Çin) daxil olmaqla xüsusi regional və ya linqvistik kontekstlərə daha uyğun olan bir neçə başqa, daha çox yerli siyahı yaratmışdır.